text: بطاطا سوبر مقرمشة
text: #000003
text: شايفين كم وصفة في النت للبطاطا المقلية , عربي و انكليزي ! أنا كلهم جربتهم , و النتيجة واحدة :: أبو الشباب بيقلي عندك موقع طبخ طويل و عريض و صحن بطاطا مقلية ما بتعرفي تعملي , و انا بدايق و بحط بقلبي و بخبي بس بقول لحالي معه حق , البطاطا بتطلع أحيانا مقرمشة و أحيانا لا , مرة منيحة و مرات شاربة زيت و متشتشة ..!
text: #000006
text: المهم بعد كذا مية تجربة , صرت جمع الاشيا و الملاحظات مع بعضها لحتى طلعت معي هل الوصفة , و هي هي أخيراً الوصفة الي كنت متمنية نزلها من زماان و الحمد لله و أخيرا ظبطت معي و شو بتجنن , خفيفة و مقرمشة من برة و طرية من جوى و نكهتها مممم
  السر أو الشي بطريقة التقطيع , مهم كتير يكون كلهن بنفس الحجم و أفضل حجم متل الي ظاهر بالصورة , تاني شي النشاء رح يعطيها قرمشة مضمونة , تالت شي تغطية الزيت رح تخلي البطاطا ما تشرب زيت و بهيك بتبقى خفيفة , وأخر شي القلي مرتيين أول مرة لحتى تستوي من جوى و تاني مرة لحتى تقرمش من برة . بدها شوي شغل بس كتير مستاهلة ان شاء الله .
  هلا المقالي في الفريزر بتأذي , انت اذا معودة تقلي اشيا و تحطيها بالفريزر فيكي تحضري كمية كبيرة من البطاطا و تجهزيها و تقليها اول قلية , بعدها تخليها تبرد و تقسميها على كميات صغيرة و تفرزيها , وقت اللزوم بتطالعي كيس و بتحمي الزيت و بتقليها القلية التانية , مهم بهيك حالة ما تكتري كمية البطاطا بكل مرة , و الأهم ان تنتبهي من طرطشة الزيت .
text: #000007
text: بطاطا،بطاطس،مقبلات،وصفات العزايم
text: #000009
text: بس كانها بتطلع دسمة شوي ، لانو كثرنا زيت :roll
text: #000013
text: بس مع هيك انا متاكده انو طعمها حيكون جنان
text: #000014
text: على افكارك يا منى شو مهمين طلع عبالي قوم قشر فوج لا بوقرة شوفي انا احيانا لما يكون معي وقت بقلي البطاطا مرتين بتطلع طيبة :p بس ولا مرة خطرلي غير هيك ولكن النشا ميشان شو وكمان ليش تحطي زيت بعد النشا ضروري طالما رح تقليون بالزيت
text: #000016
text: هلا وفا بالعكس رح طلع خفيفة و لا ألذ لأن لما غلفناها بالزيت ما بقى تشرب زيت كتير على عكس ما اذا قليناها بشكل عادي
text: #000017
text: النشاء لحتى يضمن القرمشة و الزيت لحتى ما تشرب زيت و تبقى خفيفة و مقرمشة :zzz
text: #000020
text: قصدك البطاطا المنفوخة ؟؟ هيك فهمت , ممكن تشرحيلي اكتر لحتى ااقدر ساعدك
text: #000024
text: البطاطا المنفوخه هي تقطع على شكل دوائر رفيعه مثل الشبس ثم كما اتذكر انه تقلى في زيت بين الوسط و الحامي و في نصف القلي يحمى الزيت و الفكره هي انه في النصف الاول يعمل الزيت على تطريتها و قليها و عندما نحمي النار بتنتفخ البطاطا و بيكون فيها مثل الجيبه لانو صارت طريه و النار تفختها انشالله تكون الطريقه كما اتذكرها
text: #000025
text: شكل الصحن كتير مغري
  بتعرفي انا اكتشفت طريقة القلي مرتين من المطاعم لانو و انتي واقفة بيقلو البطاطا بوقت قصير كتير و بتطلع مستوية ومقرمشة
  مشان هيك استنتجت انو بيقلوها نص قلية بالبداية و بس يجي الزبون بيقلوها مرة تاني مشان تضل سخنة
text: #000027
text: Hi,yes thiss the recipe thats im asking for.I like how it looks and its so yummy.Ive eaten this potato in Aleppo.Im waiting to come back this summer and have the most delesious food in the world.thank u very much Mona & Eman for your efforts.w Allah yjzeekom el kheir.
text: #000029
text: السلام عليكم الله يجزيك الخير يا اختي على هالنصائح القيمة بتعرفي كانت قائمة طبخاتي الاخيرة هي الكارنيارك و المعكرونة غراتان و المكسيكانوكلهم رائعين الله يعطيك العافيةبدي اسالك ضروري البطاطا نقليها مرتين ما بيصير من مرة وحدة تقرمش لاني انا بصراحة فورا بحضرها بنفس اليوم وقت موعد وجبة الطعام وشكرا لك يا فنانة
text: #000030
text: هلا لو بتجربيها بهل الطريقة للبطاطا رح تحكمي بنفسك , اول مرة مقرمشة بس تاني مرة كتيرررر مقرمشة , الشكر ليك على تواجدك و ردودك الحلوة
text: #000034
text: كيفك مدام منى يسلمو كتير على طبق البطاطا..انا صرلي فترة طويلة عم اتعالج أنا والبطاطا مشان تظبط وتصير طيبة ..جربت أكتر من طريقة بس أكيك رح جرب هالطريقة ..
  بس سؤالي انو ممكن نضيف بهارات للبطاطا حتى تصير متل بطاطا كنتاكي مثلا؟؟
  في مطعم اسمو Cook Door بالشام سيتي سنتر وأكيد ألو فروع هون وهون بس مابعرف إذا في بمدينة حلب بس المهم أنو بيعمل بطاطا بالبهارات بتجنن وكلما روح أنا وخطيبي مناكل منها ومتراهنين أنا وخطيبي أنو رح يجي يوم وأعرف ساوي من هالبطاطا اللذيذة بس لهلأ ماعرفت شو الوصفة ... فساعديني مدام منى يستر على عرضك
  يعني إذا بدنا نضيف البهارات بأي مرحلة رح يكون هدا الشي؟؟ قبل مانقليه بالمرة الثانية؟؟
  وياترى في بهارات خاصة بالبطاطا؟؟
text: #000038
text: هلا نسرين و عليكم افضل السلام و اتم التسليم , هادا المطعم ما اله فرع عنا , و يا ريت عرفت عن هل الطبق لان أخر مرة رحنا على الشام اكلنا فيه سندويش و كانوا طيبين , بس ما خطرلي جرب البطاطا , على كل فكرة كتير طيبة , البهارات بتضيفيها بعد أول قليةعلى ما أظن ..
text: #000040
text: في بهارات خاصة بالبطاطا , نحنا منشتريهامن المدينة عندي محل ابو زيد الهلالي بيبع بهارات بطاطا يممي , اكيد بالبزروية لازم تلاقي , يكون محل بتتعامل ماماتك معه دايما و بهاراته طيبة
text: #000041
text: على كل رح جرب ضيف بهارات للبطاطا و اذا ظبطت معي ببقى بضيفها للوصفة ..
text: #000042
text: السلام عليكم و رحمة الله و بركاته
  اكيدلازم جرباان شاء الله
  بس اديش فيها تظل بين القليه لاولى و التانيه
  و كمان ما حطيتي ملح غير لما نقعتيها يعني هالملح كافي و كمان اديش كمية الملح مقارنة مع المي بخاف حط ملح كتير او قليل و تخرب البطاطا
text: #000044
text: بتخلي البطاطا لحتى تبرد تمام , يعني نصف ساعة على الاقل , و ممكن ترشيها بالملح بس ما طلعت من النار تاني مرة و الملح ممكن تدوقي المي و تملحيها لحتى تصير على زووءك
text: #000045
text: هاي منى بتعرفي انا هالوصفة اتعلمتها من موقعك بالصيف ومن يومها لهلأ بعمل نفس الطريقة بتجنننننن كتير مقرمشة هي بدها شوية تعب بس الصراحة انو تستاهل
  شكرا عالاضافة عالايميل ويارب كون عند حسن ظنك
  وبدي اسألك في وصفة البطاطا المنفوخة دورت كتير عليها ومالاقيتها واكيد مافي حدا غيرك بيعرف الطريقة كتير بيقدموها بالمطاعم وخصوصا صلنفة وطرطوس منفوخة متل البالون ياترى شو السر وراها غريب انو مومنزلتيهابالموقع
text: #000047
text: الف صحة و هنا على البطاطا , بدها شغل بس بتطلع بالاخير يممي , انا الي لازم اشكرك على الايميلات الحلوة
text: #000048
text: اختي هل البطاطا هي سر من اسرار مطاعم كسب , و انا ما بعرف طريقة تحضيرها :roll
  اذا شي نهار ربنا يسر و عرفت اكيد ما رح نزل الطريقة فورا
text: #000049
text: لا تستغني عن و لا خطوة , و هي الهدف منها ان تشيل النشا الزيادة من قلب البطاطا :zzz
text: #000053
text: منوووووووشة بدي أسألك بينفع بعد القلية الأولى نحطها بالفريزر لمدة؟؟؟
  و أنا عندي طريقة كمان من النت بس لسه ما جربتها بس عكلام صاحبتها بتطلع البطاطا مقرمششششششششششششة بدك أكتبها؟
text: #000054
text: هلأ منوشة يعني اذا حطيتها بالفريزر بتصير متل البطاطا المجمدة اللي بالسوق و لا هي أطيب؟ :zzz
text: #000056
text: أختي منى(وان شاء الله أعز) هي الطريقة بس طبعا نقلتها متل ما كانت بالنت و أنا ما جربتها:
  تجيبي البطاطس وتقشريها طبعا و تقطعيها أصابع
text: #000057
text: وبعدين أثناء التقطيع حطي قدر به ماء و مقدار مناسب من الملح على النار ولما تغلي المويه تضعي
text: #000058
text: عليها مقدار فنجان قهوه خل ابيض وتضيفي البطاطس وتتركيها لمدة خمس دقائق تغلي وبعدين
text: #000059
text: ما بعرف عن البطاطا المجمدة الي بالسوق
text: #000066
text: لأ أكيد ما رح أجربها طالما مجربة شبيهتا 8)
text: #000067
text: واو..إنو الواحد بتمرق عليه تفاصيل صغيرة صغيرة قد النملة..بس ما بيخطر عبالو إنو هالتفاصيل هيي سر نجاح كتير من الاكلات الطيبة..تسلم أناملك..لفتت نظري قصة النشا..رح نجرب ونحكيلك..
text: #000070
text: ياسلام شو بحب البطاطا الفريت وانا بعملا بطريقة قريبة من طريقتك مدام منى بعد ماقشرهاوقطعها بنقعا بمي سخنة ونشا مروب بقلبا وبعد ماصفيا بخل يالزيت يحما كتير وبنزلا عوجبات قليلة مشان تقرمش براحتا وبوطي الزيت شوي وبتركا لتستوي منيح ووتتقرمش وجربت مرة اقليا مرة تانية بس ماناسبتني الطريقة لانو ابين ماجيت بدي نزلا عالزيت كان الصحن خلص من النقورة :grin
text: #000071
text: اقليها القلية الاولة لمدة خمس دقائق
text: #000075
text: وبعدين اخليها تبرد واطلعها من الفريزر
text: #000077
text: النشا كمية مناسبة لحتى تغلف حبات البطاطا بشكل خفيف, متل مو مذكور بالوصفة لكل 4 حبات بيلزمنا ملعقة كبيرة من النشا
  القلية الاولى حتى تصفر حبات البطاطا ، من دون ما تاخد لون زائد
  القلية التانية قلية سريعة لحتى يصير لون الحبات ذهبي و مقرمش
  بتمنى تكون كل الامور وضحت ، ايا سؤال تاني من عيوني
text: #000080